ང་ཚོའི་མི་ཐོག་འདི་ལ་བྱུང་བའི་པོད་གྲངས་དང་ལོ་ཙཱ་བའི་གྲངས་ཀ་གཉིས་ཀྱི་ཆ་ནས་ང་ཚོ་བག་འཁུམ་དགོས་དོན་མེད།ང་ཚོ་ལ་རྡོ་རྗེ་ཚེ་བརྟན་ལགས་ལྟ་བུའི་ལས་ཞོར་ལ་ལོ་རེར་གྲགས་རྩོམ་རེ་སྒྱུར་མཁན་གྱི་ལོ་ཙཱ་བའི་སྡེ་ཞིག་ཡོད་ན་ལྷག་པར་དུ་ཡང་བག་འཁུམ་མི་དགོས།སྔོན་བྱོན་ལོ་ཙཱ་བ་བརྒྱ་ལྷག་གིས་ལོ་ངོ་ཆིག་སྟོང་ལྷག་ལ་བསྒྱུར་བའི་པོད་གྲངས་དེ་དེང་སང་ལོ་བཞི་ལྔ་ཡི་ནང་ལ་བསྒྱུར་ཐུབ་རྒྱུ་ནི་ཧམ་སེམས་ཆེན་པོ་ཞིག་མིན་ཏེ།གོང་དུ་བཤད་པ་ལྟར།བཀའ་འགྱུར་བསྟན་འགྱུར་པོད་གྲངས་དེ་ཆ་སྙོམས་བྱས་ལོ་ཙཱ་བ་བརྒྱ་རེས་ལོ་གསུམ་རེའི་ནང་ལ་པོ་ཏི་གཅིག་རེ་བསྒྱུར་ནས་བྱུང་ཡོད་ལ།རྡོ་རྗེ་ཚེ་བརྟན་ལགས་གཅིག་པོས་ལོ་གཅིག་གི་ནང་པོ་ཏི་གཅིག་བསྒྱུར་ཡོད།